John Denver
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
John Denver var en amerikansk komponist, sanger og gitarist. Han var en av USAs mest populære plateartister i 1970-årene med sin blanding av viser, popmusikk og country, sin varme stemme og sine romantiske tekster.
Som sønn av en flyvåpenoffiser flyttet han mye i barndommen, og bodde både i Japan, Arizona, Colorado, Alabama, Oklahoma og Texas. Fra 1965 til 1969 var han medlem av visegruppa The Mitchell Trio. Han solodebuterte i 1969 med albumet Rhymes And Reasons, som inneholder Leaving On A Jet Plane – en sang som ble en listetopper for Peter, Paul & Mary samme år.Denver slo igjennom som soloartist med hitene Take Me Home, Country Roads (1971) og Rocky Mountain High (1972). I 1974-1975 hadde han hele fire listetoppere i USA: Sunshine On My Shoulders, Annie's Song, Thank God I'm A Country Boy og I'm Sorry. Han fikk ingen flere store pophits, men gjorde det bra på countrylistene til langt ut på 1980-tallet.Flere av albumene til Denver ble storselgere:  Poems, Prayers & Promises (1971)  Rocky Mountain High (1972)  Back Home Again (1974)  An Evening With John Denver (1975; live)  Windsong (1975)  Seasons Of The Heart (1982)  Different Directions (1991) Den ivrige amatørpiloten John Denver døde i en ulykke med sitt småfly, bare 53 år gammel. Les mer i Store norske leksikon musikk popmusikk vise musikk i USA Eksterne lenker John Denver